उत्तराखण्ड में भव्य सैन्यधाम बनाया जायेगा, इसमें सभी शहीद सैनिकों के आंगन की मिट्टी लाई जायेगी, इसका स्वरूप भव्य होगा

उत्तराखण्ड में भव्य सैन्यधाम बनाया जायेगा, इसमें सभी शहीद सैनिकों के आंगन की मिट्टी लाई जायेगी, इसका स्वरूप भव्य होगा

देहरादून।

मुख्यमंत्री श्री पुष्कर सिंह धामी की अध्यक्षता में मुख्यमंत्री आवास स्थित कैम्प कार्यालय में सैन्य धाम के संबंध में आयोजित उच्च स्तरीय समिति की बैठक आयोजित की गई। मुख्यमंत्री ने कहा कि उत्तराखण्ड में भव्य सैन्यधाम बनाया जायेगा। इसमें सभी शहीद सैनिकों के आंगन की मिट्टी लाई जायेगी। इसका स्वरूप भव्य होगा। हमारे सैनिकों का शौर्य एवं पराक्रम की गाथा का यह जीता जागता उदाहरण होगा। सैन्यधाम के संबंध में उच्च स्तरीय समिति की अगली बैठक जल्द आयोजित की जायेगी।

मुख्यमंत्री ने अधिकारियों को निर्देश दिये कि शहीद सम्मान यात्रा के लिए सभी तैयारियां जल्द पूर्ण की जाय। शहीद सम्मान यात्रा के दौरान शहीदों के आश्रितों को सम्मान पत्र भी दिया जायेगा।

इस अवसर पर सैनिक कल्याण मंत्री श्री गणेश जोशी, विधायक श्री खजान दास, श्रीमती चंद्रा पंत, प्रमुख सचिव सैनिक कल्याण श्री एल. फैनई, सचिव श्री वी. षणमुगम एवं संबधित अधिकारी उपस्थित थे।

The post उत्तराखण्ड में भव्य सैन्यधाम बनाया जायेगा, इसमें सभी शहीद सैनिकों के आंगन की मिट्टी लाई जायेगी, इसका स्वरूप भव्य होगा appeared first on GAIRSAIN TIMES.